**Verses fogócska**

*Ez egy egyszerű, energetizáló gyakorlat: fogócska versolvasással egybekötve*

Előkészületek:

* Szitakötő folyóiratok előkészítése (mindenkinek 1 db)

Lebonyolítás:

* Adjunk mindenkinek egy példányt a folyóiratból, és nyissuk ki az utolsó oldalon, a Védőbeszéd a siklókért c. versnél
* A résztvevők álljanak egy nagy, széles körbe
* Egy önként jelentkező adja vissza a folyóiratot a játékvezetőnek, és álljon be középre. Ő lesz a fogó
* A többiek közül valaki (bárki, de egyszerre csak egy ember) elkezdi felolvasni a verset. Egy ember csak egy versszakot olvashat fel. Egyhelyben állva kell a verset felolvasni
* A fogónak addig van ideje elkapni a verset olvasót, amíg az olvas
* Ha sikerül, cserélnek (aki olvasott, odaadja a folyóiratát a fogónak)
* Ha nem sikerül, valaki másnak folytatni kell a verset. Ha végigment a vers, új fogót választunk, és elkezdjük elölről

Kiegészítés:

* A feladat becsült ideje 5-10 perc
* Más verset is használhatunk a Szitakötőből
* Behozhatjuk szabályként, hogy amikor valaki elkezd olvasni, a többiek elveszik a szemük elől a magazint: így elkerülhetjük, hogy a nagyobbak megtanulják, és gyorsan elhadarják az általuk választott versszakot
* A végén ne kérjük vissza a szitakötőket, helyette adjunk egyet vissza a fogónak is: a következő feladathoz kelleni fognak